**Lietus**| 
Žurnalo „The Smart Set" 1921 m. balandžio viršelis, kuriame „Panelė Tompson" vadinama „Puikiausiu metų trumpuoju romanu". |
| **Autorius** | V. Momas |
| **Šalis** | Jungtinė Karalystė |
| **Žanras** | apsakymas |
| **Originalus leidimas** |
| **Pavadinimas** | Miss Thompson |
| **Šalis** | JAV |
| **Kalba** | anglų k. |
| **Leidykla** | „The Smart Set" |
| **Išleista** | 1921 m. balandis |

**Lietus** (angl. *Rain*) – anglų rašytojo V. Somerseto Momo apsakymas. Pradžioje jis buvo paskelbtas pavadinimu „Panelė Tompson" („Miss Thompson") Amerikos literatūros žurnalo „The Smart Set" 1921 m. balandžio numeryje ir buvo įtrauktas į V. Momo apsakymų rinkinį „Lapo drebėjimas" („The Trebling of a Leaf", 1921).

Istorija vyksta Ramiojo vandenyno saloje: misionieriaus ryžtas perauklėti prostitutę priveda prie tragedijos.

Istorija
--------

1916 m. gruodį keliaudami po Ramųjį vandenyną V. Momas ir jo sekretorius, mylimasis Džeraldas Hakstonas (*Gerald Haxton*) garlaiviu „Sonoma" aplankė Pago Pago, Amerikos Samoa sostinę. Užlaikyti dėl karantino, V. Momas, Dž. Hakstonas ir kiti ten apsigyveno. Kiti „Sonomos" keleiviai buvo „panelė Tompson", medicinos misionierius bei jo žmona, kurie tapo „Lietaus" veikėjų prototipais.

Netoli Pago Pago yra Reinmeikerio kalnas (angl. *Rainmaker* 'lietaus sukėlėjas'), dėl kurio Pago Pago uoste iškrenta nepaprastai daug kritulių.

Siužetas
--------

Ramiajame vandenyne pakeliui į Apiją laivas sustoja Pago Pago. Tarp keleivių yra daktaras Makfeilas su žmona, misionierius Deividsonas ir jo žmona (pasakojama Makfeilo vardu). Dėl saloje plintančios tymų epidemijos (rimtos vietinių gyventojų ligos) laivas negali išplaukti, kol įsitikins, kad nė vienas įgulos narys nėra užsikrėtęs. Makfeilai ir Deividsonai apsinakvindina pas priešakinėse linijose dirbantį prekybininką Horną. Didžiąją viešnagės dalį lyja stiprus juos slegiantis lietus. Makfeilui Deividsonas su žmona pasakoja apie misionieriaus darbo sunkumus.

Be to, iš laivo su jais yra apsistojusi panelė Tompson. Iš jos kambario girdisi gramofono muzika ir vyrų balsai. Jie prisimena, kad panelė Tompson įsilaipino laivui sustojus Honolulu ir tikriausiai yra iš Ivilio, ten įsikūrusio raudonųjų žibintų kvartalo. Deividsonas pasiryžta nutraukti jos veiklą ir stengiasi pasiekti, kad Hornas jai uždraustų priiminėti lankytojus. Makfeilas jaučia, kad Deividsonas

> 
> paslaptingai veikia. Jam susidarė įspūdis, kad jis moterį raizgo tinklu, atsargiai, sistemingai, ir staiga, kai viskas bus paruošta, tvirtai įtemps siūlelius.
> 
> 

Deividsonas susitinka su salos gubernatoriumi ir įkalbinėja jį įsodinti panelę Tompson į kitą, plaukiantį į San Fransiską laivą. Kadangi misionieriai yra įtakingi, gubernatorius, apsilankius Makfeilui, sprendimo nekeičia. Panelė Tompson eina iš proto, nes jeigu ji grįš į San Fransiską, bus uždaryta į kalėjimą. Deividsonas dažnai būna su panele Tompson, kurią dabar familiariai vadina Sede (*Sadie*). Pasikeičia jos asmenybė ir, pasirodo, ji atgailauja. Deividsonas sako Makfeilams: „Tai tikras atgimimas. Jos siela, kuri buvo juoda kaip naktis, dabar yra tyra ir balta… Visą dieną meldžiuosi su ja…"

Po kelių dienų Deividsono kūnas randamas paplūdimyje; jis persipjovė gerklę skustuvu. Makfeilas nesupranta, kas atsitiko, kol grįžęs į savo būstą pamato, jog Sedė Tompson staiga atvirto į „besipuikuojančią karalienę, kurią jie pažinojo iš pradžių." Ji pradeda „garsiai, pašaipiai juoktis" iš ponios Deividson ir Makfeilo šiam sakydama: „Jūs, vyrai! Jūs, ištvirkę, purvini paršai! Jūs visi vienodi."

Pagal šį apsakymą pastatyta pjesių, filmų ir opera (1997).

Išnašos
-------

1. ↑  Literature for *Sadie Thompson*, IMDb. Nuoroda tikrinta 2023-06-18
2. ↑  „The Trembling of a Leaf: Little Stories of the South Sea Islands". *Library of Congress Catalogue*. Washington: Library of Congress. Nuoroda tikrinta 2023-06-18.
3. ↑  Page 244 Samuel J. Rogal, *A William Somerset Maugham Encyclopedia*. Greenwood Publishing Group, 1997.
4. ↑  Rainmaker Mountain Lonely Planet,Nuoroda tikrinta 2023-06-18
5. ↑  "Rain", p. 29
6. ↑  "Rain", p. 45
7. 1 2  "Rain", p. 51
8. ↑  *Operas in English: A Dictionary* Margaret Ross Griffel – 2012- Page 429 0810883252 "Sadie Thompson, opera by Richard Owen; libretto (Eng) by the composer, after Somerset Maugham’s short story Rain (1921). "

Literatūra
----------

* „Rain" (PDF) – via Lone Star College.  V. Somerseto Momo apsakymas